שירלי קארי

שירלי קארי (באנגלית: Shirley Curry; נולדה ב-2 באפריל 1936), הידועה גם בכינויה Skyrim Grandma (סבתת הסקיירים), היא יוטיוברית וגיימרית אמריקאית.

ביוגרפיה
קארי עבדה למחייתה כמזכירה בבית חרושת לממתקים. במשך כמה שנים היא הייתה גם שותפה במחלקה לבגדי נשים של רשת קמארט (Kmart) האמריקאית עד שפרשה לגמלאות בשנת 1991 בגיל 55.

קארי נכנסה אל תחום הגיימינג לאחר שבנה לימד אותה כיצד לשחק במשחק הווידאו Civilization II שיצא בשנת 1996.

בשנת 2011 היא הצטרפה ליוטיוב כדי לעקוב אחרי ערוצי גיימינג, וב-2015 היא העלתה את סרטון הווידאו הראשון שלה בו היא משחקת ב-Skyrim. עד 2020 היו לה יותר מ-900 אלף מנויים ביוטיוב.
עוקביה פתחו עצומה באינטרנט במטרה לכלול אותה במשחק הבא של הסדרה, והחברה שיצרה את המשחק הבטיחה לכלול אותה כדמות במשחק The Elder Scrolls VI.

בשנת 2022 קארי לקתה בשבץ מוחי בזמן שישנה וזיכרונה נפגע. לאחר שהדבר פורסם רבים ממעריציה התאחדו ואיחלו לה שתהיה בריאה, והחברה שפתחה את המשחק שלחה לה זר פרחים.

חיים אישיים
קארי אם לארבעה ילדים, סבתא לתשעה נכדים, וסבתא רבתא לשלושה נינים.

קישורים חיצוניים

 שירלי קארי, באתר יוטיוב
 אחרי שכבשה את המעריצים, הגיימרית המבוגרת זוכה לכבוד האולטימטיבי

יוטיוברים אמריקאים
יוטיובריות אמריקאיות
אמריקאים שנולדו ב-1936
אמריקאיות שנולדו ב-1936